Adam Wilkus

Adam WILKUS estas pola esperantisto, ekde marto 2023j. dum la du-jara oficperiodo li estis prezidanto de Krakova Societo ESPERANTO. Laŭ profesio informadikisto. Laŭ ŝatokupo vojaĝemulo, kiu ŝatas la biciklan sporton, vagadon precipe en montaro kaj esploradon de naturo, precipe la ornitologion.

Li estas aŭtoro de kelkdek artikoloj en la lingvo Esperanto aperintaj en revuoj Pola Esperantisto, Apudvistula Bulteno, Zagreba Esperantisto, Kresko, Esperantisto Slovaka, Juna Amiko, Starto, La Ondo de Esperanto kaj Norvega Esperantisto. Tradukanto de vojaĝimpresoj kaj beletro en la lingvon internacian. Kunaŭtoro de filmo pri Krakovo, kiu partoprenis la filmkonkurson "Mia Asocio, Mia Urbo - Konekte kun Esperantaj Organizoj". Kunlaboranto pri Katalogo de Esperanta Literaturo.

Adam Wilkus loĝas en Krakovo kaj estas membro de Krakova Societo ESPERANTO, Pola Esperanto-Asocio, kaj Universala Esperanto-Asocio. Kunorganizanto de Esperantaj Tagoj de Krakovo, Internacia Renkontiĝo sur la pinto Ĉantorio en la Beskida montaro kaj ofta partopreninto de Renkontiĝo de E-vojaĝantoj en Tatro-montaro apud la monto Poludnica. Membro de Malgrandpollanda Ornitologia Societo helpanta pri birdoringado kaj naturprotektado. Fervora vaganto, kiu akiris ĉiujn montopintojn apartenantajn al la Krono de Pollando kaj multajn pintojn, kiuj apartenas al la kolektaĵo Krono de Eŭropa Unio. 

Li estas dimplomiĝinito de Silezia Teknologia Universitato en la Fakultato de Aŭtomatigo, Elektroniko kaj Informscienco kaj de post-diplomaj studoj ĉe AGH Universitato de Scienco kaj Teknologio en Krakovo.

 Eksteraj ligiloj 
 Esperantistoj rakontas pri siaj urboj en filmkonkurso de UEA
 Katalogo de Esperanta Literaturo 
 Titolpaĝo de eldonita surpapere nova versio de la katalogo
 Kun Dipatrino sur biciklo. Vojaĝo al miraklaj bildoj, ikonoj kaj sanktaj fontoj de Podlaĥio
 Bjalistokaj Kajeroj n-ro 8 de 2018j.:Impresoj el Julia-Alpoj
 Impresoj el lando de nesubiranta suno – kovrilo de broŝuro
 Renkontiĝo de E-vojaĝantoj apud monto Poludnica
 Unu el dek tri rakontoj de rabeno Naĥman el Braclavo 

 Referencoj 

 Fontoj 
 Kongresa Libro de 100-a Universala Kongreso de Esperanto, Lille, Francio, 25-a de julio ĝis la 1-a de aŭgusto 2015

Kategorio:Polaj esperantistoj
Kategorio:Krakovanoj